google/wiki40b huggingface dataset:
Karl Staf

Soldat i Spania

Han dro til sjøs da han var 17 år, og ble medlem av den radikale Skandinaviske sjømannsklubben i New York. Som så mange andre i klubben forlot Staf sjømannslivet for å slutte seg til De internasjonale brigadene for å kjempe mot Franco. Han ble først vraket ved legeundersøkelsen, da han nevnte at han hadde hatt polio som barn. Det problemet løste han ved å melde seg på nytt, - uten å nevne noe om barneårenes sykdom. I januar 1938 kunne han forsere Pyrineene og slutte seg til de republikanske styrkene.

Illegal i Norden

Han måtte se sine kampfeller slått i Spania, men tilbake i Sverige var han bestemt på å fortsette striden mot fascismen. Han sluttet seg til det illegale, antifascistiske arbeidet som foregikk i tilknytning til den hemmelige Wollweber-gruppen. Under opptakten til den andre verdenskrigen drev organisajonen sabotasje mot tyske skip. I de fleste land ble organisasjonen revet opp i 1940-1941, og i Sverige ble mer enn 70 arrestert og 11 dømt. Staf ble pågrepet ved opprullingen, men klarte å prate seg ut av situasjonen.
Han tok igjen hyre, og brukte nå sjømannstilværelsen til å smugle illegalt materiale til Tyskland og tyskokkupert område.

Dødsdømt i Danmark

Sommeren 1942 fikk han et oppdrag fra Sveriges Kommunistiske Partis formann Sven Linderot. Staf skulle etablere en illegal radiosender i det okkuperte København. Han padlet i kano fra Sverige til Danmark og etablerte kontakt med den danske motstandsbevegelsen. Den danske kontakten ble imidlertid avslørt. Staf ble tatt av Gestapo. I 1943 ble han dømt til døden. I ti måneder satt han fengslet i Danmark, de siste åtte med dommen hengende over seg. Samtidig var Stafs skjebne tema i kontakt mellom svenske myndigheter og Berlin. Tyskerne foreslo blant annet at han skulle bli utvekslet med Ernst Wollweber, som da satt i svensk fangenskap. Svenskene avslo.
I den tyske hovedstaden innså man til slutt at det kunne være belastende å drepe en svenske, og dommen ble omgjort til livsvarig tukthus. Staf ble sendt til Tyskland. Der satt han på ulike straffeanstalter til amerikanske styrker satte ham fri.

Rød korrespondent

Etter krigen begynte Staf som journalist. På 1950-tallet var han i flere år Ny Dags og Flammans korrespondent i Moskva, før han på 1960-tallet flyttet til Kina. Til slutt bosatte han seg på Cuba, og hadde der hele Sør-Amerika som sitt journalistiske arbeidsfelt.
Han var tidlig ute med å dekke FARC-geriljaens kamp, og skapte store overskrifter i svensk presse da han i 1972 ble arrestert og fengslet i Colombia.
I sine eldre år flyttet han tilbake til Helsingborg.
Neodiapterna

Utseende

Middelsstore (5-9 millimeter), avlange, litt matte, svarte gjødselbiller med gule til svarte dekkvinger. Hodet er glatt uten knøler i pannen, hode og pronotum er spredt og ujevnt punktert. De små piggene som danner en krans ytterst på bak-leggen er av ujevn lengde, bak-sporen er kortere enn det første fotleddet.

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Slekten er utbredt i Sør-Amerika (Brasil, Bolivia, Paraguay og Argentina).
Trichocontoderes

Utseende

En nokså liten, lyst rødbrun trebukk. Antennene er litt lengre enn kroppen, med lange, fine hår. Pronotum er avrundte firkantet, med en kraftig tann litt bak midten av hver sidekant. Dekkvingene er jevnbrede, betydelig bredere enn pronotum, med mørke, oppstående, ganske lange børster.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er utbredt i Vietnam og på Java.
Catigbian

Catigbian er en kommune i provinsen Bohol på Filippinene. Under folketellingen i 2000 kom man til et befolkningstall på 21 461 i 4 094 husstander.
44 Harvest House

44 Harvest House eller bare Harvest House er en seks etasjer høy bygning i Harare i Zimbabwe. Bygningen ligger på Nelson Mandela Avenue 44 og Angwa Street og tjener som MDCs offisielle hovedkontor. Harvest House er MDCs sentrum både fysisk og politisk. Alle avdelingene, sekretærene, assistentene og rådgiverne har kontorer her. Bygningen inneholder også to konferanserom hvor MDC holder sine pressekonferansen og andre møter.
Deltaspis

Utseende

Middelsstore, avlange, mørke trebukker, pronotum ofte mer eller mindre rødlig.  Dekkvingene har ofte metallisk glans.  Antennene er tynne og lengre enn kroppen, i alle fall hos hannene. Pronotum er bredere enn langt, rundet til sekskantet. Dekkvingene er jevnbrede, beina tynne.

Utbredelse

Slekten er utbredt i nesten utelukkende i Mexico, et par av artene går nord til det sørvestlige USA.
Vårskyer

Vårskyer er en novellesamling av den norske forfatteren Sigrid Undset, publisert første gang i 1920 som Vaarskyer av Aschehoug forlag.
Samlingen består av de tre fortellingene Vårskyer, Vanfør og Et barn. Tittelnovellen ble også utgitt i juleheftet Julehelg i 1920, utgitt av Mittet & Co. kunstforlag. Vanfør ble først utgitt i juleheftet Julehelg i 1912 med tittelen «Av en vanfør kvindes optegnelser». Et barn ble først publisert i det danske Juleroser i 1917.
Radio PS

Formål

Formålet er først og fremst å evangelisere i nærområdet gjennom kristne radioprogram. Men også andre program uten en direkte kristen profil sendes.
Råde Idrettslag

Råde IL Håndball

Råde idrettslag satser stort på håndball. Blant annet har damelaget to lag, hvorav ett av lagene spiller i 5. divisjon og det andre laget spiller i 4. divisjon. Laget består av mange unge spillere med et stort potensiale, og vil komme godt med for Råde håndball i fremtiden.

Råde IL Fotball

Råde kom i 1988 til kvartfinalen i cupen der det ble tap mot Brann 1-0. I tidligere runder hadde Råde slått ut blant annet Lyn, Lillestrøm og Bodø/Glimt. 
Per 2018 spiller Råde IL i 4. divisjon i Østfold.
Woodbreen

Woodbreen er en sidebre som flyter sørøst og ut i Trafalgarbreen like øst for Mount McDonald i Victory Mountains i Ross Dependency, New Zealands kravområde i Antarktis. Den deler skar med Lensenbreen som flyter nordover.
Den ble navnsatt av den sørlige gruppen på New Zealand Federated Mountain Clubs Antarctic Expedition (NZFMCAE) 1962–63 etter B.L. Wood, en geolog i geologi-gruppen på New Zealand Geological Survey Antarctic Expedition (NZGSAE) 1957–58 som arbeidet i dette området.
Repet

Handling

Filmen starter med at de to vennene Philip og Brandon (spilt av Granger og Dall) dreper en tidligere klassekamerat, David, og legger ham i en stor kiste i leiligheten. Især Brandon er overbevist om deres menneskelige overlegenhet, og med utgangspunkt i en gammel diskusjon om kunsten å drepe, rettferdiggjør de mordet. Brandon vil dog gjøre kunstverket større og har invitert Davids far, mor (som er syk og erstattes av Davids tante) og kjæreste, dennes forrige kjæreste samt de unge menns gamle mentor og opphavsmann til ideen om overmennesker, Rupert (spilt av Stewart).
Brandon arrangerer et buffétbord på kisten, og under selskapet gir han små ledetråder om mordet på David, hvis fravær alle undrer seg over. Philip bryr seg ikke om situasjonen, og Rupert aner uråd.
Da selskapet er brutt opp, vender Rupert tilbake med en unnskyldning om å ha glemt sigarettetuiet, og igjen hjulpet på vei av Brandon ender han med å åpne kisten. Han innser at de teoretiske betraktninger han har diskutert med de unge menn i skoletiden er tatt for bokstavelig og han får tilkalt politiet.
8. juni

Navnedag

Renate, René.
Mutare

Mutare (tidligere Umtali) er en by i den østlige del av Zimbabwe, med et innbyggertall (pr. 2102) på 186 208. Den er hovedstad i provinsden Manicaland. Byen ble grunnlagt i 1897 og ligger tett på grensen til nabolandet Mosambik.
Nanda Kishor Pun

Første politiske aktiviteter

Pun er av magarnasjonalitet og den fjerde av sju søsken. Han blei politisk aktiv i kommunistisk elevpolitikk  allerede i 4. klasse.
Han skal ha vært geografilærer i Rolpa før han blei heltids revolusjonær.
Etter stiftelsen av maoistpartiets forgjengerpartiet NKP (Ekda Kendra) (parentesen betyr enhetssenteret) i 1990, blei han medlem av den første distriktskomiteen for Rolpa.
Foran parlamentsvalget i 1991 leda han ei kulturgruppe som dreiv valgkamp.
Han blei første distriktspresident i Rolpa for Det Kommunistiske Ungdomsforbundet (i Nepal brukes de engelske initialene for Young Communist League, YCL). YCL var en væpna organisasjon som kjempa mot angrep fra Nepals Kongressparti, som i denne perioden angrep kommunistiske partier i Vestre Nepal.
YCL blei grunnlaget for Ladak u Dal (Kampstyrken), som var en forgjenger for PLA.

I Nepals borgerkrig

Natta til 13. februar 1996 starta fire enheter fra Ladak u Dal med tilsammen 35 medlemmer (inklusive to kvinner) det maoistene kaller folkekrigen ved å angripe en politispost i Holeri i Rolpa. Pasang var nestkommanderende under Ananta.
Pun var sentral i de fleste reorganiseringene av maoistenes styrker under borgerkrigen. Da PLA blei formelt danna i september 2001, blei han kommandant for folkehærens første bataljon. Han deltok også i planlegging og ledelse av mange av de største og viktigste angrepa.
Magarer var den største nasjonale gruppa i maoistenes kampstyrkerstyrker, i hvert fall i de første åra. Magarer er ikke like mange i de sentrale partiorganene til NKP(M). At han er en sentral magar-kommandant, skal ifølge kommentatorer ha bidratt til Pasangs store politiske betydning i maoispratiet.

Etter fredsslutninga i 2006

Etter at borgerkrigen blei avslutta ved våpenhvilen i mai 2006, og fredsforhandlinger kom i gang, blei Nanda Kishor Pun en ledende forhandler og talsmann for NKP(Maobadi) i militære spørsmål.
Da fredsslutninga formelt blei undertekna i november 2006, blei han maoistenes representant i felleskomiteen med regjeringa, nedsatt under FNs ledelse, for å overvåke de to partenes soldater og våpen.
Rouen

Geografi

Byen ligger langs elven Seinen, som renner inn fra Paris i sørøst og deler byen i to. Den historiske bykjernen ligger på nordsiden av elven (rive droite). I dag består byen også av den nyere bebyggelsen på sørsiden av elven (rive gauche), samt øya île Lacroix. Rouen er en viktig havneby og elvebreddene preges av havnelagre og industri.
Områdene rundt byen består av skoger, åser og dalfører. Bratte bakker reiser seg nord for byen, hvor kommunene Mont-Saint-Aignan og Bois-Guillaume ligger med utsikt over byen. Sør for Rouen flater landskapet ut.
Rouen ligger omtrent en times togtur nordvest for Paris.
Beitstadsundbrua

Beitstadsundbrua er en ca 580 m veibro under bygging over Beitstadsundet på Fylkesvei 17 mellom Steinkjer og Malm i Trøndelag fylke. Klar november 2019. Mens dagens fylkesvei går på østsiden av fjordarmen Hjellbotn, skal ny vei gå fra Østvik, passere Beitstadsundet rett ved utløpet til Hjellbotn og så i hovedsak følge Hjellbotns vestside til den koples sammen med den eksiserende veien ved Sprova. Ny fylkesvei 720 vei legges langs Beitstadsundets nordside til Malm. Den skal delvis finansieres med bompenger med bomstasjon ved Sprova.
Det er ventet at reisetiden mellom Malm og Steinkjer sentrum forkortes fra ca 30 til i overkant av 20 minutter.
Hafen kraftverk

Hafen kraftverk  er et varmekraftverk i delstaten Bremen i det nordvestlige Tyskland. Det har en installert produksjonskapasitet på 440 MW, fordelt på 2 operative blokker. 
Anlegget ble påbegynt omkring 1972 og stod ferdig i 1989. Brenselkilden er kull, råolje og naturgass. Operatør er energiselskapet SWB AG.
Sankt Annæ Passage

Minneplaketter

Over en dør til en kjellernedgang ses en plakett som beskriver passasjens historie, deriblant tidspunkt for oppførelse, arkitekt og byggmestre. En annen plakett minnes grunnleggeren av Dagbladet Information, Børge Outze. En tredje plakett forteller at viseadmiral Olfert Fischer, generalmajor Olaf Rye samt generalløytnant Frederik Bülow alle har bodd i bygningen som sto her frem til 1892.
Keiser Yingzong av Song

Liv og virke

I 1055 ble keiser Renzong syk, og ettersom han ikke hadde noen sønner i live, var det usikkerhet og uro om arvefølgen. Etter påtrykk fra hoffet gikk Renzong med på at to gutter, begge sønner av fjernere slekninger innen den keiserlige slekt, skulle bringes inn i hoffet. Yingzong var den 13. sønn av Zhao Yunrang (趙允讓) (995-1059), som kjennes under det posthume prinsenavnet Pu Anyi (濮安懿王). Zhao Yunrang var førstedirektør for Storembedet for de keiserlige klansanliggender, og med det den viktigste klansembedsmannen den gang. Yunrang hadde dessuten selv blitt oppdradd i palasset som en potensiell arvefølger av Zhenzong før Renzong ble født i 1010.  Han var nevø av  keiser Renzong.
Hans mausoleum er i gravkomplekset for det nordlige Song i Gongyi.
Herbert Lincoln Clarke

Prosa

How I Became A Cornetist (1934); en selvbiografi
Håvard Lothe

Historie

Håvard Lothe kommer fra Florø. Etter fullført videregående skole flyttet han til Liverpool i England, for å studere musikk på Liverpool Institute for Performing Arts. I Håvard Lothes opphold i Liverpool fikk han gjort en liten intim konsert for Sir Paul McCartney etter at han snek seg inn til McCartney med gitaren sin og spurte om han kunne få lov til å spille noen låter for ham.
Etter tre år i Liverpool flyttet Håvard til Bergen, og signerte platekontrakt med plateselskapet Reel Noise. I slutten av oktober 2006 var han med på NRKs store lørdags satsing, Kjempesjansen, der han fikk nest mest stemmer fra innringerne. Elisabeth Moberg fra Kvinner på randen gjorde også en duett med Håvard i forbindelse med en veldedighetskonsert i mars 2007.
Debutalbumet «Live in Concert» ble sluppet 3. september 2007.
Håvard stiftet band høsten 2007, og det var med dette bandet han gav ut sitt andre album, «Dorian Grey» 31. august 2009. Før lanseringsturneen i Norge var Håvard og bandet i Kina og spilte for 40 000 mennesker under 11th Asia Arts Festival. 
Singelen «Oceans Between» fra «Dorian Grey» har vunnet flere priser, bl.a. Luttprisen 2009 - Årets artist i Sogn og Fjordane og Fylkestoppen 2009 i Sogn og Fjordane.
Guthorm Hallager

Korrespondanse med Alexander Kielland

Hallager ble venn med Alexander Kielland etter etter bybrannen i Ålesund. De korresponderte med hverandre fra september 1904 til februar 1906. Korrespondansen mellom dem ble ikke journalført i Justisdepartementet. Mange av brevene gjaldt søknader Kielland sendte for å be om forlengelse av permisjoner, alle ble innvilget.
Brevene fra Kielland er samlet i Amtmanden og Expeditionschefen. Brev fra Alexander L. Kielland til Guthorm Hallager (med innledning og kommentarer fra Reidar Kjellberg, Gyldendal, 1969). Hallagers svar er ikke kjent.
To av brevene er gjengitt i Kjell Arild Pollestad: Kielland privat. Et brevportrett tegnet av ham selv (Cappelen, 2006). Det ene gjelder 14 dagers forlengelse av en permisjon, i det andre ville han søke å forhindre at en prins av huset Bernadotte ble norsk konge.
The Cubbington Pear Tree

The Cubbington Pear Tree er et vilt pæretre som står i nærheten av Cubbington i Warwickshire i England. Treet er rundt 250 år gammelt, og er det det nest største ville pæretreet i landet. Det er et lokalt landemerke som i 2015  ble kåret til Englands «Tree of the Year». Trolig blir treet hugget ned grunnet utbygningen av høyhastighetsbanen High Speed 2.
Viral nettspredning

Viral nettspredning er rask og ukontrollert spredning av digitalt innhold på internett. Betegnelsen kommer fra engelsk der uttrykket to go viral («å gå viralt») brukes om videoer, memer (bildevitser og liknende) og andre internettfenomener som spredt og kommentert vidt og bredt gjennom delinger i sosiale medier og som blir enormt populære på internett. Ordet «viral» er avleda av virus og betegner at utbredelsen i digitale medier likner på smittespredninga av sykdomsfremkallende mikroorganismer. Mange nettsteder presenterer sensasjonelle saker som klikkagn for å oppnå stor oppmerksomhet og viral spredning. Også innlegg i reklamekampanjer kan være forma på en måte som avsenderen tror vil skape stor interesse og viral spredning av budskapet.
Asialekene 1970

Asialekene 1970 var de sjette Asialekene, de ble arrangert i Bangkok i Thailand i perioden 9. til 20. desember 1970. Det var 2 400 utøvere fra 18 nasjoner som deltok i tretten sporter. Japan ble beste nasjon med 74 gullmedaljer foran Sør-Korea med atten.
Johanna Schwarz

Bakgrunn og virke

Hun ble født i Østerrike men flyktet som barn til Sverige for å unnslippe jødeforfølgelsene. Schwarz kom til Bergen i 1961, der hun ble ansatt som universitetslektor i svensk språk og litteratur og var lektor på Voss i 7 år før hun kom til Kongsberg i 1975.
I Norge leverte hun fast dagsaktuelle, kommenterende dikt («dagsedlar») til avisene Orientering og Klassekampen. I 1970-årene engasjerte hun seg i ml-bevegelsen, og skrev blant annet prologen til AKP(m-l)s offentlige møte i Bergen da partiet ble stiftet i 1973.
Schwarz beskrives som en kulturell løsarbeider og kunne på egen hånd holde liv i flere solidaritetsbevegelser med sin bakgrunn og mangeslungne engasjement. Hun var jødisk flyktning, nesten blind, katolikk, kommunist, svensktalende i Norge og forfatter.
Johanna er mest kjent som forfatter og har gitt ut flere diktsamlinger. Hun har også gitt ut barnebøker, en av dem var Labyrinten, som handlet om svaksynte, noe hun hadde spesielt gode forutsetninger for å beskrive.
Noen av hennes tekster har blitt tonsatt, blant annet på albumet Trollflir (MAI 7806), der Asbjørn Eldens og Johanna Schwarz' dikt og dagsedler framføres av Jon Arne Corell, sammen med blant andre Lars Klevstrand.

Ettermæle

Johanna Schwarz vei på Kongsberg har fått hennes navn. En byste av Schwarz utført av billedhuggeren Marit Wiklund har fått plass i Kongsberg bibliotek.
Sheppard-linjen

Sheppard-linjen (offisielt kalt 4 Sheppard Subway) er den nyeste undergrunnslinjen på Torontos undergrunnsbane. Den åpnet i 2002. Den er merket som lilla på rutekart.
Pr. 2010 består linjen av 5,5 km med spor og 5 stasjoner.
Linjen har mottatt mye kritikk på grunn av manglende trafikkgrunnlag.
Den islamske utviklingsbank

Den islamske utviklingsbank (engelsk: Islamic Development Bank, IsDB) er en multilateral utviklingsbank og finansieringsinstitusjon med hovedsete i Jidda i Saudi-Arabia. Utviklingsbanken ble grunnlagt ved det første møtet mellom finansministrene i Den islamske konferanse (Organization of the Islamic Conference, OIC) den 18. desember 1973. Banken begynte offisielt sin virksomhet den 20. oktober 1975 (islamsk tidsregning: 15. Shawwal 1395H).
Ahmed Mohammed Ali Al-Madani er bankens nåværende president. Banken har 932 ansatte. Det finnes 54 aksjeinnehavere som alle er medlemsstater i OIC. På bakgrunn av innbetalt kapital er de største aksjeinnehaverne i banken fra disse landene: Saudi-Arabia, Sudan, Kuwait, Libya, Tyrkia, De forente arabiske emirater, Iran, Egypt, Indonesia og Pakistan.
Den islamske utviklingsbank fungerer også som en observatør i FN.

Struktur

IsDB består av to organer, juntaen og styret. En gang i året møtes medlemslandenes utsendinger (guvernører). Hvert land sender en guvernør og en stedfortredende guvernør. De fleste av disse er finansministre i de respektive landene med sine representanter. Juntaen fastsetter budsjettet og makten til utviklingsbanken. Som utøvende organ blir styret enig med juntaen om budsjettet. Styret består av 14 personer. Syv av dem representerer de største aksjeinnehaverne i banken, de andre medlemslandene velger de syv øvrige i ledelsen.

Virksomhet

Bankens virksomhet går ut på å delta i egenkapital og gi lån til produktive prosjekter og bedrifter, samt gi økonomisk bistand til medlemslandene i andre former for økonomisk og sosial utvikling. Banken forsøker å fremme økonomisk utvikling og sørge for sosiale fremskritt i medlemsland og muslimske samfunn i ikke-medlemsland på individuell basis, så vel som i fellesskap og samsvar med prinsippene for sharia eller islamsk rettsvitenskap. Banken følger islamske prinsipper som forbyr åger, og tilbyr rentefrie lån hovedsakelig for infrastrukturelle prosjekter med sosio-økonomiske fordeler.
Banken har fullmakt til å akseptere innskudd og mobilisere finansielle ressurser ved hjelp av måter som støttes av sharia. Den islamske utviklingsbank har også ansvar å bistå i markedsføringen av utenrikshandel, spesielt med tanke på kapitalvarer, blant medlemslandene; tilby teknisk assistanse til medlemslandene og utvide treningsfasiliteter for personell engasjert i utviklingsarbeid i muslimske land til å samsvare med sharia. Bankens tjenester som samsvarer med sharia er lån, leasing, avdragssalg, Istisna'a, deltagelse i egenkapital og finansiering.
Myntenheten som brukes av banken er islamsk dinar. Bankens finansår følger den islamske månekalenderen. Arabisk er bankens offisielle språk, men engelsk og fransk er i tillegg brukt som arbeidsspråk.
Open Content License

Open Content License er en lisens til opphavsrett som brukes i visse jobber for at innholdet skal bli fritt delelig. Denne lisensen forbyr betaling av jobb kopier som er under lisens hos visse bedrifter, og forbyr samtidig ikke bruk av slike verk til reklamering.
Platygeniops elongatus

Utseende

En middelsstor (ca. 28-33 millimeter), litt flat, nokså lang og smal, blankt rød gullbasse. Pronotum er fint punktert. Hodet er litt rundet forlenget forover. Beina er kraftige, leggen på forbeina med tre tenner. Dekkvingene har fine, opphøyde lengderibber og er tett kledt med oppstående, korte, brunlige hår.

Levevis

Ingenting synes å være kjent om biologien til disse sjeldne billene, men det er trolig at larvene utvikler seg i muld inne i hule trær.

Utbredelse

Arten er beskrevet fra Vest-Malaysia, Thailand og Myanmar.
Søk (livssynsprogram)

Gjester

Paul Leer-Salvesen, Øyvind Myhre, Terje Emberland, Kristoffer Gjøtterud, Mansoor Saberi, Svein Aage Christoffersen, John Ivar Trannum, Alv Magnus, Ole-Bjørn Urne, Wenche Murad, Geir Sandberg, Audun Myskja.
Orlando Gibbons

Liv

Gibbons kom fra en musikerfamilie, også faren William og sønnen Christopher var kjente komponister. Familien flyttet fra Oxford til Cambridge i 1588, og i 1596 gikk Orlando Gibbons inn i koret ved King's College i University of Cambridge som hans tjue år eldre bror Edward ledet. Orlando ble i 1598 immatrikulert som a sizar from King's, dvs som student ved Cambridge med spesielle rettigheter og plikter. King's Colleges Mundum Books viser at han i 1602 og 1603 ble betalt for å ha skrevet bestillingsverk.
Året 1614 fikk han organistposten i Jacob I.'s kongelige kapell og ble der til sin død. I 1624 fikk han også organistposten i Westminster Abbey.
Gibbons døde brått av apoplexy, sannsynligvis et hjerneslag, i en alder av 41 år. Enka etter ham døde et drøyt år etter og Orlandos eldste bror Edward tolk seg av de foreldreløse barna. Av disse ble bare den eldste sønnen, Christopher, musiker.

Musikk

Orlando Gibbons var en av de mest allsidige av de engelske 1600-tallskomponistene, med et stort antall stykker for klaviaturinstrumenter, rundt tretti fantasias for viols, en del madrigaler, hvorav den mest kjente er The silver swan. Dessuten mange populære verse anthems, en musikkform der seksjoner for solostemme (kalt «verse») alternerer med fullt kor. I kormusikken utmerker Gibbons seg ved en mesterlig kontrapunktikk kombinert med en distinkt melodisk begavelse.

Media

The Silver Swan
180-årene

-- 180 -- 181 -- 182 -- 183 -- 184 -- 185 -- 186 -- 187 -- 188 -- 189
Tiårsoversikt
Carlin Motorsport

Carlin Motorsport er et motorsport-team basert i Storbritannia. De konkurrerer for tiden (2014) i fire mesterskap, alle innen formelbil-racing: GP2, GP3, Formel Renault 3,5 liter og Britisk Formel 3. Det ble etablert i 1996 av Trevor Carlin og Martin Stone, og har tidligere også konkurrert i Formel 3 Euroseries, A1 Grand Prix, Porsche Supercup og Formel BMW UK.
Carlin har vært et trinn på stigen til Formel 1 for mange førere. Teamet har gjennom årene hatt over 175 førere i de forskjellige klassene, og mange har senere gått videre til det høyeste trinnet på stigen, blant annet Formel 1 førerne Jenson Button, Nico Rosberg, Robert Kubica, Sebastian Vettel, Jaime Alguersuari, Daniel Ricciardo, Max Chilton og Narain Karthikeyan.